કટ્ટર હિંદુવાદી સંગઠનો વિરુદ્ધ એક મજબૂત અવાજ એવા મહિલા પત્રકાર ગૌરી લંકેશની જે રીતે બેંગલુરુમાં તેમના ઘરની બહાર ગોળી મારીને હત્યા કરવામાં આવી, એ પછી દરેક જગ્યાએ લોકો આ ઘટનાના વિરોધમાં અવાજ ઉઠાવી રહ્યા છે. રાજકારણ અને સામાજિક વર્ગ સાથે જોડાયેલા લોકોએ આ ઘટનાની આલોચના કરી છે. ઉલ્લેખનીય છે કે, મંગળવારે સાંજે લગભગ 7.45 વાગ્યે ગૌરી શંકર પોતાના ઘરમાં દાખલ થઇ રહ્યાં હતા, એ સમયે બાઇક પર સવાર ત્રણ લોકોએ ગોળી મારી તેમની હત્યા કરી હતી. ગૌર લંકેશ પર 7 રાઉન્ટનું ફાયરિંગ કરવામાં આવ્યું હતું. પોતાના બચાવ માટે ગૌરી લંકેશ જ્યારે ઘરના મુખ્ય દરવાજા તરફ ભાગ્યા ત્યારે ત્રણ ગોળી તેમના ગળા પર, છાતી અને માથામાં વાગી હતી, જ્યારે 4 ગોળીઓ દીવાલ પર લાગી હતી. ગૌરી લંકેશ કન્નડ સમાચાર પત્ર પત્રિકેના સંપાદક હતા.